આબુરોડના રાજકોઠી વિસ્તારમાં ગુજરાતની જાણીતા ગાયક કલાકાર કિંજલ દવેના ગરબાનું આયોજન કરાયુ હતું. આયોજકો દ્વારા ગરબામાં પ્રવેશ માટે ૨૦૦ રૂપિયા ટીકીટ દર રખાયો હતો. જો કે રાજસ્થાનમાં ચુંટણીને લઇ આચાર સંહિતાને લીધે રાત્રે ૧૦ વાગ્યા પછી પ્રોગ્રામનું આયોજન કરી શકાતુ ન હોવાથી નિયમોનું ઉલ્લંઘન થતા પોલીસ સાથે તંત્ર પહોચ્યુ હતુ અને ગરબા બંધ કરાવતા હોબાળો મચ્યો હતો. આયોજકો દ્વારા સ્થળ પર પાર્કિગની કોઇ વ્યવસ્થા ન હોવાથી જાહેર માર્ગ પર પાર્કિગ કરાતા ટ્રાફિક જામ થયો હતો. ગરબામાં આવેલી મહિલાઓ અને બાળકો સાથે પણ આયોજકો દ્વારા અભદ્ર વ્યવહાર કરાયાની રાવ ઉઠી હતી. તંત્ર દ્વારા ગરબાનો પ્રોગ્રામ બંધ કરાવાતા કિંજલ દવે સ્ટેજ પરથી નીચે ઉતરવા જતી હતી ત્યારે આયોજકો દ્વારા ગરબા ચાલુ રાખવા કહેવાયુ હતું. કિંજલ દવેના હાથમાંથી માઇક છીનવી બોડીગાર્ડો સાથે પણ આયોજકોએ મારામારી કરી હતી.